
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL ĮPAREIGOJIMO VIEŠINTI RAJONO SAVIVALDYBĖS BIUDŽETINIŲ ĮSTAIGŲ METINIUS VEIKLOS PLANUS 

2019 m. kovo     d.  Nr. AT-
Šakiai

	Vadovaudamasis Šakių rajono savivaldybės administracijos nuostatų, patvirtintų Šakių rajono savivaldybės tarybos 2016 m. rugsėjo 23 d. sprendimu Nr. T-277 „Dėl Šakių rajono savivaldybės administracijos nuostatų patvirtinimo“, 24 punktu, Strateginio planavimo rajono savivaldybėje organizavimo tvarkos aprašo, patvirtinto rajono savivaldybės tarybos 2016 m. birželio 23 d. sprendimu Nr. T-216 „Dėl strateginio planavimo rajono savivaldybėje organizavimo tvarkos aprašo patvirtinimo“, 52, 54 ir 55 punktais,
	įpareigoju iki einamųjų metų kovo 31 d.:  
	1. rajono savivaldybės biudžetinių įstaigų vadovus parengtus Biudžetinių įstaigų metinius veiklos planus raštu suderinti su rajono savivaldybės administracijos padaliniais bei specialistais pagal kuruojamas veiklos sritis paskelbimui Šakių rajono savivaldybės tinklalapyje.
	2. rajono savivaldybės administracijos padalinius bei specialistus pagal kuruojamas veiklos sritis raštu suderinti Biudžetinių įstaigų metinius veiklos planus ir paskelbti Šakių rajono savivaldybės tinklalapyje: „Administracija“ → „Veikla“ →„Biudžetinės įstaigos“ →„Biudžetinių įstaigų metiniai veiklos planai“.
	Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.



Administracijos  direktorius                                                                    Dainius Grincevičius





Parengė
Biudžeto, turto ir strateginio planavimo skyriaus
vyriausioji specialistė

